  Майя Бывальцева 12-тӥ инвожо кутсконлы Удмуртиын коронавирус инфекциен черлан 20 выль учыръёсты пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Ижкарын сизьым адямилэсь висёнэз шараязы, Можгаын но Сарапул ёросын – быдэн куинь, Алнаш ёросын – кык, Глазкарын, Сарапулын, Грак, Эгра, Можга ёросъёсын – быдэн одӥг адямилэн. Черламъёс пӧлын 14 аресозь одӥг пинал, 65 ареслэсь мӧйы вить адями.  Кылем уй-нунал ӵоже эмчиос эшшо 35 адямиез йӧнатӥзы! Александр Бречалов, Удмуртилэн тӧроез 12-тӥ инвожолы Удмуртиын выль коронавирус инфекциен черлан 1 сюрс 73 учыр лабораториосын зэматэмын. 21 адями улонысь кошкиз, 529 мурт йӧназ. Тегъёс: Тазалык Ижкар висён Удмуртия коронавирус АлександрБречалов  